Էսկադրիլիա

300px|մինի|Էսկադրիլա. 20-րդ դարի սկզբի ֆրանսիական էսկադրիլիա՝ բաղկացած բելգիական արտադրության ՛՛Նյուպորտ-16՛՛ արագընթաց և գնդացիրներով զինված օդանավերից
[300px|մինի|[Բ-17Գ (Boeing B-17G) ինքնաթիռների խումբը, մերձակա ինքնաթիռը (SO-H) — B-17G-70-DL (S/N 44-6898) 384-րդ ռմբակոծիչ խմբից, 547-րդ էսկադրիլիա, մոտ 1944 թվական]]
[մինի|300px|[Ֆ-86 Սեյբր ինքնաթիռների էսկադրիլիա, Հարավային Կորեա, 1951 թվական]]
[մինի|300px|[ՀՀ ռազմաօդային ուժեր|Հայաստանի Ռազմաօդային ուժերի մարտական ավիաէսկադրիլիաներից մեկի Սու-25 զրահապատ գրոհիչ ինքնաթիռները V-աձև մարտական շարվածքով]]
[մինի|300px|[ՀՀ ռազմաօդային ուժեր|Հայաստանի Ռազմաօդային ուժերի No մարտական ավիաէսկադրիլիայի Սու-25 զրահապատ գրոհիչ ինքնաթիռների օղակներից մեկը զորահանդեսի ժամանակ]]**Էսկադրիլիա** (, ), փոքրացուցիչ, նվազական՝ էսկադրա () բառից — ռազմական կազմավորում, հիմնական մարտավարական ավիացիոն (հրթիռային) ստորաբաժանում կամ զորամաս (**առանձին էսկադրիլիա**) պետության զինված ուժերում։

## Պատմություն
«Էսկադրիլիա» եզրի պատմությունը արմատներով հասնում է անցյալի այն ժամանակաշրջանին, երբ ավիացիայի՝ օդային նավատորմի զարգացման արշալույսին հատուկ զարգացում ստացավ Ռազմածովային նավատորմը, որն այդ ժամանակ ուներ ամենաժամանակակից տեխնիկան, լավ պատրաստված անձնակազմ։ Ավիացիան առավել զարգացում ստացավ Ռուսաստանյան և Ավստրո-հունգարական կայսրություններում, Ֆրանսիայում և Գերմանիայում։ Այդ երկրների ավիացիան կիրառվում էր 1-ին Աշխարհամարտի ռազմական գործողությունների ժամանակ։ Քանի որ այն ժամանակվա ավիատորների կամ օդագնացների մեծ մասը ռազմածովային կրթություն ունեին, իսկ երկինքը նրանց համար հինգերորդ օվկիանոսն էր, ապա ավիացիայի կամ օդուժի կազմավորումների բաժանման մեջ էլ (կազմակերպչական-հաստիքային կառույցներում) այն ժամանակ կիրառվում էին ծովային կամ ծովագնացային տերմիններ. տորմ կամ նավատորմ, տորմիղ կամ նավատորմիղ, էսկադրա և այլն։ Ահա այդ շարքում հայտնվել է նաև էսկադրիլիան, որը պարզապես նշանակում էր *'փոքր էսկադրա*։

### Տերմինի հետագա կիրառումը
Շատ երկրների զինված ուժերում 2 կամ ավելի թվով էսկադրիլիաները կազմում են ավիախումբ կամ օդուժի խումբ (, , ), ռազմաօդային թև, օդաթև կամ թև (, , ) կամ ռազմաօդային տորմիղ, օդատորմիղ, տորմիղ (ֆլոտիլիա, , )։ Որոշ երկրների ռազմաօդային ուժերում (ներառյալ Բրիտանական արքայական ռազմաօդային ուժերը, Նիդերլանդական արքայական ռազաօդային ուժերը, Գերմանիայի ռազմաօդային ուժերը, Սինգապուրի հանրապետության ռազմաօդային ուժերը և ԱՄՆ-ի ռազմաօդային ուժերը) էսկադրոն տերմինն օգտագործում են ոչ թռիչքային ցամաքային զորամասերի ու ստորաբաժանումների համար (օրինակ՝ ռադարային էսկադրիլիա, հրթիռային էսկադրիլիա, օդանավերի պահպանման և նորոգման էսկադրիլիա, անվտանգության ուժերի էսկադրիլիա, քաղաքացիական ինժեներական էսկադրիլիա, բժշկական էսկադրիլիա և այլն)։

### Գերմանիայի ռազմաօդային ուժերում
մինի|ձախից|300px|Յունկեր Յու 87Դ (Junker Ju 87 D) ռմբակոծիչների էսկադրիլիաներից մեկը Արևելյան (գերմանա-խորհրդային) ռազմաճակատում, 1943–1944 թվականների ձմեռ
մինի|ձախից|300px|Գերմանական Լյուֆթվաֆֆեի ռմբակոծիչ էսկադրիլիաներից մեկը Լեհաստանի դեմ պատերազմում, 1939 թվականի սեպտեմբեր

#### 1933-1945 թվականների Լյուֆթվաֆֆեում
1933-1945 թվականների Գերմանիայի զինված ուժերի Ռազմաօդային ուժերում (լյուֆթվաֆֆե) էսկադրիլիան, ըստ հաստիքացուցակի, ուներ 12-ից մինչև 16 ինքնաթիռ։ Էսկադրիլիաները կազմում էին ավիախմբեր, աիախմբերը՝ էսկադրա։ Էսկադրայում էսկադրիլիաների համարակալումը կատարվում էր հետևյալ կերպ՝ I խմբի մեջ մտնում էին 1-ին, 2-րդ և 3-րդ էսկադրիլիաները, II-ի մեջ՝ 4-րդը, 5-րդը, 6-րդը և այսպես շարունակ։ Էսկադրիլիայի թվահամանիշը գրվում էր արաբական թվանշաններով և կետով՝ 1., 2., 3. և այլն։ Այդ թվահամարից հետո կոտորակով դրվում էր էսկադրայի կամ խմբի թվահամարանիշը (քանզի երբեմն օդային խմբերը չէին մտնում էսկադրաների մեջ և հանդիսանում էին առանձին խմբեր)։ Բացի այդ փակագծերում կարող էր ճշգրտվել էսկադրիլիայի նշանակումը, այսինքն՝ մարտական նշանակությունը.
* 1./JG 27 — 27-րդ կործանիչ էսկադրայի 1-ին էսկադրիլիա (I խմբի կազմում),
* 7./KG 76 — 76-րդ ռմբակոծիչ էսկադրայի 7-րդ էսկադրիլիա (III խմբի կազմում),
* 10.(Jabo)/JG 2 — 2-րդ կործանիչ էսկադրայի 10-րդ (կործանիչ-ռմբակոծիչ) էսկադրիլիա,
* 3.(F)/Aufkl.Gr 22 — 22-րդ հետախուզական խմբի 3-րդ (հեռաթռիչ հետախուզական) էսկադրիլիա, կրճատ տարբերակը՝ 3./(F)22,
* 1./Aufkl.Gr Ob.d.L. — լյուֆթվաֆֆեի գլխավոր հրամանատարությանը անմիջականորեն ենթակա հետախուզական խմբի 1-ին էսկադրիլիա,
* 1./KGr 106 — 106-րդ ռմբակոծիչ խմբի 1-ին էսկադրիլիա,
* Stab/ZG 2 նշանակում էր 2-րդ ծանր ռմբակոծիչ էսկադրայի շտաբային օղակ։

Գերմանիայի Լյուֆթվաֆֆեի էսկադրիլիաները բաղկացած էին 9-ից 12 օդանավերից և իրենց հերթին բաժանվում էին 3-ական օղակի՝ 3-4-ական ինքնաթիռներով, կամ 4-ական օղակի՝ 3-ական ինքնաթիռներով։ Օղակները (, ), օդուժի (ռազմական ավիացիայի) զորատեսակների (ռմբակոծիչ, հետախուզական և այլն) մեծ մասում կազմված էին 3-ական ինքնաթիռից։ Կործանիչ օդուժի զորամասերում կային 4-ական ինքանթիռներից բաղկացած օղակներ (,  из 4-х самолетов), որոնք իրենց հերթին բաժանվում էին ՛՛զույգերի՛՛ (, )։

Ռազմաօդային էսկադրաների, օդանավախմբերի և էսկադրիլիաների կազմը տարբեր էր լինում՝ պայմանավորված հետևյալով.
* ա. այն խնդիրներով, որոնք դրվում էին նրանց առաջ, 
* բ. ինքնաթիռների առկայությամբ, 
* գ. թռիչքային կազմի առկայությամբ, 
* դ. թիկունքային մատակարարման պայմաններով 
* և այն։

Հատկապես ճկուն կազմակերպչական կառուցվածքով էր աչքի ընկնում կործանիչ օդուժը (), որի համար սովորական երևույթ էր մարտական գործողությունների վարումը մեկ էսկադրայի խմբերով (կամ նույնիսկ՝ էսկադրիլիաներով), որոնք գտնվում էին միմյանցից հարյուրավոր կիլոմետրեր հեռավորության վրա։ Նման ստորաբաժանումները գործում էին առանձնացված, կախված ռազմաճակատի տվյալ հատվածում ստեղծված մարտական իրադրությունից։

Երկրորդ համաշխարհային պատերազմի ժամանակվա Լյուֆթվաֆեեի էսկադրիլիաները մարտի ժամանակ շարվում էին սեպաձև անկյունաձև կամ շարասյուներով։

#### Ներկայիս Գերմանիայի ռազմաօդային ուժերում
մինի|Գերմանիայի Դաշնային Հանրապետության Ռազմաօդային ուժերի վերանորոգման էսկադրիլիայի մարտավարական նշանը

### ԱՄՆ-ի ռազմաօդային ուժերում
ԱՄՆ-ի ռազմաօդային ուժերում, ինչպես նաև բանակային օդուժում (ցամաքային զորքերի օդուժ) և ծովային օդուժում (ռազմածովային նավատորմի օդուժ) էսկադրիլիան () հիմնականում ռազմական զորամաս է, որը բաղկացած է մի շարք ինքնաթիռներից կամ ուղղաթիռներից և դրանց անձնակազմներից։ Սովորաբար, էսկադրիլիայի մեջ ընդգրկվում են նույնատեսակ թռչող սարքեր, թվով՝ 12-ից մինչև 24 միավոր, որոնք իրենց հերթին երբեմն բաժանվում են 3 կամ 4 օղակների (անգլերեն՝ ՛՛ֆլայթ՛՛, ), պայմանավորված օդանավերի տեսակով և օդուժի զորատեսակով։ Ցամաքային բազավորման էսկադրիլիաները սպառազինված են առավել ծանր տեսակի ինքնաթիռներով, օրինակ՝ հեռաթռիչ ռմբակոծիչներով, ծանր ռազմափոխադրական ինքնաթիռներով, օդում վերալիցքավորող տանկեր-ինքնաթիռներով և իրենց կազմում ունեն, սովորաբար 12 ինքնաթիռ։ Այնինչ կործանիչ օդուժի () էսկադրիլիաները սովորաբար ունեն 18-ից 24 ինքնաթիռ։

### ԱՄՆ-ի զինված ուժերի մյուս տեսակների ռազմաօդային ծառայությունները

ԱՄՆ-ի Ռազմածովային նավատորմի օդուժը։
ԱՄՆ-ի ծովային հետևակի օդուժը։

## Այլ երկրներում
Ֆրանսիայի ռազմաօդային ուժերում էսկադրիլիայի իրական համարժեք ստորաբաժանումը կամ զորամասը էսկադրոնն է ()։ Այն սովորաբար իր հերթին բաղկացած է 8-ական օդանավերից բաղկացած էսկադրիլիաներից ()։

Մեծ Բրիտանիայի, ինչպես նաև Բրիտանական համագործակցության շատ երկրների Ռազմաօդային ուսումնական կորպուսում, էսկադրիլիան կուրսանտների կամ կադետների խումբ է, որը կանոնավորապես հանդիսավոր շարումներ և շքերթներ է անցկացնում։

ԱՄՆ-ի Քաղաքացիական օդային պարեկությունում էսկադրիլիան հիմնական վարչական միավորն է։

Շվեդիայի ռազմաօդային ուժերում էսկադրիլիան () ուղղաթիռային թևի (, ) ստորաբաժանումն է։

## Տես նաև
* Էսկադրիլիա № 5

## Ծանոթագրություններ

Կատեգորիա:Ռազմավարություն
Կատեգորիա:Ռազմաօդային ուժերի ստորաբաժանումներ, զորամասեր, կազմավորումներ